text: Tecnologia / digital / Vadejocs | Curriki
  Website Address:https://www.curriki.org/oer/Tecnologia--digital--Vadejocs-558534
  De pàgines d'internet dedicades a videojocs n'hi ha moltes però, en català, desgraciadament, n'hi ha molt poques. De fet, es podrien comptar amb els dits d'una mà. Vadejocs.cat ja fa quatre anys que funciona i des d'aquest 11 de setembre apareix totalment renovada pel que fa a continguts i disseny. Vadejocs ha fet un esforç, des que va començar a funcionar, per potenciar l'ús del català en l'univers dels videojocs, on precisament es tendeix molt poc a utilitzar diverses llengües. Ells han estat els primers a preguntar i demanar als responsables de la indústria per què no se subtitulen en català els videojocs. Vadejocs ha aconseguit ser el portal de referència en català sobre videojocs, amb més de 1.200 usuaris registrats al fòrum, i segueix any rere any els esdeveniments mediàtics més importants de l'oci electrònic, com ara l'E3 o el Tòquio Game Show. La nova Vadejocs 2.0, com ha quedat titulada ara, fa èmfasi en la participació, la informació actualitzada i els sortejos. A més, podem trobar fàcilment les notícies per cadascuna de les plataformes a través d'una pestanya. També sorprèn la quantitat de seccions noves, com ara "Vadetub", un recull de vídeos al Youtube, o "Va de duel", dues posicions contraposades sobre un tema candent. Vadejocs.cat informa sobre videojocs en català.
  EUN,LOM,LRE4,hdl:10494/261738,work-cmr-id:261738,MERLI:merli/12383,ilox,learning resource exchange,LRE metadata application profile,LRE